**Cenu aptaujas**

**„Elektromateriālu iegāde”**

 **(identifikācijas Nr.DŪ-2016/7)**

**NOLIKUMS**

1. **Vispārīgā informācija**
	1. Iepirkuma identifikācijas numurs: **DŪ-2016/7**
	2. Pasūtītājs: **sabiedrība ar ierobežotu atbildību „Daugavpils ūdens”**, reģistrācijas Nr.41503002432, Ūdensvada iela 3, Daugavpils, Latvijas Republika, LV-5401.
	3. Kontaktpersona iepirkumu jautājumos: Juridiskās nodaļas juriste Inga Kalniņa, tālrunis 65447815, fakss 65425547, e-pasts: kalnina@daugavpils.udens.lv .
	4. Pasūtītāja prasībām atbilstošo piedāvājumu izvēles kritērijs: **saimnieciski izdevīgākais piedāvājums.**
	5. Pretendents nav tiesīgs iesniegt piedāvājuma variantus.
	6. Piedāvājuma nodrošinājums **nav** paredzēts.
	7. Līguma izpildes garantija **nav** paredzēta.
2. **Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām**
	1. Iepirkuma priekšmets: **elektromateriālu (turpmāk – prece, preces) iegāde.**
	2. Iepirkuma priekšmets **nav sadalīts daļās**.
	3. Paredzamā līgumcena – **EUR 5225,00 bez PVN.**
	4. Pakalpojuma sniegšanas vieta – Tehniskajā specifikācijā minēto preču mazumtirdzniecības vieta atrodas Daugavpilī vai 1 (viena) kilometra attālumā no Daugavpils pilsētas administratīvās teritorijas robežas.
	5. Vispārīgās vienošanās darbības termiņš – **1 gads**.
	6. Elektromateriālu iegāde veicama saskaņā ar tehniskās specifikācijas un vispārīgās vienošanās prasībām **(5.pielikums)**.
	7. Vienošanās darbības laikā Pasūtītājs ir tiesīgs iegādāties jebkuras preces, kas ir Izpildītāju mazumtirdzniecības vietu sortimentā.
3. **Informācija par iepirkumu**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi”, kā arī Daugavpils pašvaldības mājas lapā internetā <http://www.daugavpils.lv> .
	2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Piedāvājumu iesniegšanas kārtība**
	1. Piedāvājumu jāiesniedz personīgi vai nosūtot pa pastu.
	2. Iesniegšanas vieta – SIA „Daugavpils ūdens”, Ūdensvada ielā 3, Daugavpilī, Latvijas Republika, LV-5401.
	3. Pasta sūtījumam jābūt nogādātam 4.2.punktā norādītajā adresē līdz 4.4.punktā noteiktajam termiņam un par to pilnu atbildību uzņemas iesniedzējs.
	4. Piedāvājumu iesniegšanas termiņš – **līdz 2016.gada 13.aprīlim, plkst.10:30**
	5. Iesniegto piedāvājumu atvēršana notiks 2016.gada 13.aprīlī, plkst.10:30, Ūdensvada ielā 3, Daugavpilī, SIA „Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.
	6. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ iesniedzējam.
	7. Piedāvājumu vērtēšanu un lēmumu pieņemšanu komisija veic slēgtā sēdē.
	8. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
	9. Piedāvājuma derīguma termiņš: **60 dienas** no piedāvājumu iesniegšanas termiņa beigām (nolikuma 4.4punkts).
5. **Piedāvājuma noformēšana**
	1. Pretendents sagatavo un iesniedz piedāvājumu saskaņā ar iepirkumu procedūras dokumentu prasībām.
	2. Piedāvājums jāsagatavo latviešu valodā, drukātā veidā, vienā eksemplārā. Piedāvājumā iekļautos dokumentus var iesniegt citā valodā, šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību saskaņā ar spēkā esošo attiecīgu jomu regulējošo normatīvo aktu prasībām. Pretējā gadījumā komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
	3. Piedāvājums jāiesniedz slēgtā un aizzīmogotā iepakojumā (aploksnē). Uz iepakojuma jānorāda:

**SIA “Daugavpils ūdens”**

**Ūdensvada iela 3, Daugavpils, Latvija, LV-5401**

**Piedāvājums cenu aptaujai**

**“Elektromateriālu iegāde”**

**Iepirkuma identifikācijas Nr. DŪ-2016/7**

**Neatvērt līdz 2016.gada 13.aprīlim, plkst.10.30.**

**<Pretendenta nosaukums, juridiskā adrese un reģistrācijas numurs, kontaktpersona, tālrunis>**

* 1. Piedāvājuma sākumā pēc titullapas jābūt piedāvājuma satura rādītājam, aiz kura seko visi pārējie piedāvājumā iekļaujamie dokumenti.
	2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
	3. Visiem piedāvājumā iekļautajiem dokumentiem (***izņemot piedāvājuma nodrošinājumu, ja tāds ir paredzēts***) jābūt caurauklotiem un apzīmogotiem tā, lai tos nebūtu iespējams atdalīt, visām lapām jābūt sanumurētām. Piedāvājuma nodrošinājums, ja tāds ir paredzēts, iesniedzams kā atsevišķs dokuments.
	4. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu.
	5. Pieteikums, apliecinājums, finanšu piedāvājums jāsagatavo saskaņā ar iepirkumu procedūras nolikumam pievienotajām veidnēm.
	6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds ir paredzēts).
1. **Prasības pretendentam**
	1. Pretendentu kvalifikācijas prasības ir obligātas visiem pretendentiem, kas vēlas iegūt tiesības noslēgt vispārīgo vienošanos.
	2. Attiecībā uz pretendentu nepastāv Sabiedrisko pakalpojumu sniedzēju iepirkuma likuma 42.panta pirmajā daļā minētie izslēgšanas nosacījumi.
	3. Pretendents nav iekļauts Pasūtītāja izveidotajā neapstiprināto piegādātāju reģistrā saskaņā ar procedūru PR.7.106. "Iepirkumu vadīšana, piegādātāju novērtēšana". Izraksts no procedūras ir publicēts Pasūtītāja mājas lapā internetā [www.daugavpils.udens.lv](http://www.daugavpils.udens.lv) - informatīvajā daļā, sadaļā "Iepirkumi".
	4. Pretendents ir reģistrēts normatīvajos aktos noteiktajā kārtībā Komercreģistrā vai līdzvērtīgā reģistrā ārvalstīs, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt Pasūtītājam nepieciešamo pakalpojumu Latvijas Republikā. Personu apvienībai, attiecībā uz kuru pieņemts lēmums slēgt iepirkuma līgumu, līdz tās slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.
	5. Pretendenta uzņēmuma darbības veidi atbilst iepirkuma priekšmetam.
	6. Pretendentam minēto preču mazumtirdzniecības vietas adrese atrodas Daugavpilī vai 1 (viena) kilometra attālumā no Daugavpils pilsētas administratīvās teritorijas robežas.
	7. Pretendentam jāparedz, ka vispārīgās vienošanās darbības laikā pasūtītājam tiek nodrošināta iespēja iegādāties preces pretendenta mazumtirdzniecības vietā (nolikuma 6.6.p.) par cenām, kas būs spēkā pasūtījuma izdarīšanas dienā, piemērojot tām atlaidi saskaņā ar vispārīgās vienošanās prasībām, kuras apmērs nevar būt mazāks par attiecīgajā pretendenta piedāvājumā norādīto.
2. **Iesniedzamie dokumenti**
	1. Pieteikums saskaņā ar nolikumam pievienoto veidni (**2.pielikums**).
	2. Pretendenta apliecinājums, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi (**3.pielikums**).
	3. Finanšu piedāvājums saskaņā ar pasūtītāja izstrādātajām vadlīnijām un finanšu piedāvājuma veidni, sagatavojams Excel formātā un iesniedzams uz CD diska vai zibatmiņas (**4.pielikums**).
	4. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt iepirkuma līgumu, pirms tās noslēgšanas pretendents reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta Latvijas Republikas normatīvajos aktos noteiktajā kārtībā, tā tiek izslēgta no dalības iepirkuma procedūrā.
	5. Dokuments ar norādi uz pretendenta uzņēmuma darbības veidiem.
	6. Uzņēmumu reģistra izsniegts dokuments ar norādi uz pretendenta piedāvājumu (pilnvaru) parakstījušās personas tiesībām pārstāvēt pretendentu, pilnvaras oriģināls, ja pretendenta piedāvājumu paraksta pilnvarota persona.
	7. Pretendentam, kuram būtu piešķiramas vispārīgās vienošanās slēgšanas tiesības, 10 darba dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi. Ja pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS).
	8. Dokuments, kas norāda uz iepirkuma procedūras DŪ-2016/7 ietvaros minēto preču mazumtirdzniecības vietas atrašanās vietu atbilstoši nolikuma 6.6.punkta prasībām.
3. **Vispārīgā vienošanās**
	1. Iepirkuma rezultātā paredzēts noslēgt vispārīgo vienošanos saskaņā ar tās projektu, kurš pievienots nolikuma **5.pielikumā**, ar 2 (diviem) pretendentiem (**maksimālais skaits**), kuru piedāvājumi ar iepirkumu komisijas lēmumu tiks atzīti par saimnieciski izdevīgākajiem.
	2. Izraudzītajiem pretendentiem vispārīgā vienošanās jāparaksta 10 (desmit) dienu laikā no pasūtītāja nosūtītā uzaicinājuma to parakstīt izsūtīšanas dienas pēc adreses Ūdensvada ielā 3, Daugavpilī, Latvijas Republikā. Ja norādītajā termiņā uzvarētājs neparaksta vispārīgo vienošanos, tas tiek uzskatīts par atteikumu to noslēgt un pretendents tiek izslēgts no dalības iepirkuma procedūrā. Tādā gadījumā vispārīgā vienošanās tiek piedāvāta noslēgšanai nākamajam pretendentam saskaņā ar iepirkumu komisijas veikto piedāvājumu salīdzinājumu.
	3. Vispārīgajā vienošanās ir paredzēta kārtība*,* kādā tās darbības laikā pasūtītājs no vienošanos noslēgušo pretendentu loka izvēlēsies izpildītājus, ar kuriem tiks slēgti attiecīgi preču piegādes tiesiskie darījumi, kā arī šo tiesisku darījumu sastāvdaļas, to skaitā, bet ne tikai, noteikumi attiecībā uz piegādes priekšmetu, piegādes termiņu, cenu, garantijas, kvalitātes jautājumiem.
	4. Pasūtītājs ne vēlāk kā pēc sešiem mēnešiem sakot no vispārīgās vienošanās spēkā stāšanās dienas, veiks kārtējo vispārīgo vienošanos noslēgušo pretendentu piedāvājumu salīdzinājumu, nosakot saimnieciski visizdevīgāko piedāvājumu nākamajam sešu mēnešu periodam. Saimnieciski izdevīgākais piedāvājums tiks izvēlēts vadoties no preču cenas un atlaides kritērijiem, ņemot vērā vispārīgās vienošanas noteikumus. Pasūtītājs veiks preču iegādi tā pretendenta mazumtirdzniecības punktā, kurš iesniegs saimnieciski visizdevīgāko piedāvājumu, ne ilgāk kā nākamo sešu mēnešu periodā, termiņu skaitot no piedāvājumu salīdzināšanas dienas.
4. **Piedāvājuma vērtēšana un izvēle**
	1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām. Vērtējot pretendenta piedāvājumu, pasūtītājs pārbauda tajā esošas informācijas un preču parametru atbilstību pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību pasūtītāja prasībām pēc dokumentiem, kas pretendentam jāiesniedz saskaņā ar šā nolikuma prasībām, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda, vai piedāvājumos nav aritmētiskas kļūdas. Ja kļūdas tiek konstatētas, komisija tās izlabo.
	6. Piedāvājumu izvēles kritērijs ir saimnieciski izdevīgākie preču iegādes noteikumi. Vērtējot piedāvājumus, pasūtītājs ņem vērā katra piedāvājumā norādīto preču cenas, to kopējo summu, kā arī atlaides apmēru, par kādu pretendents samazina to preču cenu, kuru pasūtītājs varētu iegādāties pretendenta mazumtirdzniecības vietā **(6.6.punkts).**
	7. No piedāvājumiem, kuri atbilst pasūtītāja izvirzītajām prasībām, par saimnieciski izdevīgāko tiek atzīts tāds piedāvājums, kurā norādīto preču cenu kopsumma pēc tajā noteiktās atlaides piemērošanas ir viszemākā.
	8. Pārbaudot katrā piedāvājumā norādītās informācijas atbilstību realitātei, pasūtītājs patur sev tiesības piecu darba dienu laikā no piedāvājumu iesniegšanas termiņa beigām pārliecināties par piedāvājumā norādīto preču pieejamību attiecīgā Izpildītāja mazumtirdzniecības vietā (6.6.punkts), kā arī salīdzināt piedāvājumā norādītās preču cenas ar attiecīgā pretendenta mazumtirdzniecības vietā (6.6.punkts) šīm precēm reāli pastāvošajām.
	9. Ja pārbaudes laikā (9.8.punkts) pasūtītājs konstatē, ka piedāvājumā norādītās preces nav pieejamas attiecīgā pretendenta mazumtirdzniecības vietā (6.6.punkts), piedāvājums uzskatāms par neatbilstošu pasūtītāja prasībām un tiek noraidīts. Ja konstatē, ka piedāvājumā norādītās preču cenas ir lielākas par attiecīgā pretendenta mazumtirdzniecības vietā (6.6.punkts) šīm precēm reāli pastāvošajām, pasūtītājs, izvēloties saimnieciski izdevīgāko piedāvājumu, ņem vērā pārbaudē fiksētas preču cenas.
	10. Izpildītājam ir jānodrošina piedāvājuma iesniegšana par visām iepirkuma grozā minētajām precēm un pozīcijām. Ja pretendents nenodrošina šā nosacījuma izpildi, tā piedāvājums uzskatāms par neatbilstošu pasūtītāja prasībām un tiek noraidīts.
	11. Pasūtītājs izvēlas 2 saimnieciski visizdevīgākos piedāvājumus no piedāvājumiem, kas atbilst pasūtītāja prasībām, vērtējot saimnieciski visizdevīgāko.
5. **Pretendenta pienākumi un tiesības**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTS”. Tādā gadījumā komisija vērtē grozīto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Daugavpils ūdens” 10 dienu laikā no lēmuma publicēšanas dienas SIA “Daugavpils ūdens” mājas lapā internetā, kur izvietota informācija par iepirkumu.
6. **Iepirkumu komisijas pienākumi un tiesības**
	1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt vienošanās, ja tam ir objektīvs pamatojums.
	6. Tiesības izvēlēties nākamo saimnieciski izdevīgāko piedāvājumu, ja izraudzītais pretendents atsakās slēgt vispārīgo vienošanos ar pasūtītāju.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi”, kā arī Daugavpils pašvaldības mājas lapā internetā <http://www.daugavpils.lv> .

**Pielikumā:**

1. pielikums – Iepirkuma grozs uz 2 lapām.

2. pielikums – Pieteikuma dalībai iepirkuma procedūrā veidne uz 1 lapas.

3. pielikums – Pretendenta apliecinājuma veidne uz 1 lapas.

4. pielikums – Finanšu piedāvājuma sagatavošanas vadlīnijas un Finanšu piedāvājuma veidne uz 4 lapām.

5. pielikums – Vispārīgās vienošanās projekts uz 13 lapām.

1.pielikums

IEPIRKUMA GROZS

SIA “Daugavpils ūdens” cenu aptaujas „Elektromateriālu iegāde”

**ietvaros**

Iepirkuma grozs satur informāciju par precēm, ieskaitot šo preču īpašības un specifikāciju, uz kuras pamata pretendents sagatavo piedāvājumu pasūtītājam saimnieciski visizdevīgākā piedāvājuma izvēlei.

Iepirkuma grozā uzskaitītās preces nerada pasūtītājam pienākumu vispārīgās vienošanās darbības laikā iegādāties tieši un tikai tās preces, jo tās paredzētas tikai pretendentu piedāvājumu salīdzināšanai ar mērķi noteikt sortimenta pieejamību un vidējo cenu līmeni uz pretendenta mazumtirdzniecības vietā piedāvātajām precēm.

|  |  |  |
| --- | --- | --- |
| N.p.k. | Elektromateriāli | Prognozējamais preču daudzums |
| 1. | Termosēd caurrule 8-2/1 ar ļimi | 8gab. |
| 2. | Termosēd caurrule 15-4/1 ar ļimi | 20 gab. |
| 3. | Termosēd caurrule 24-5/1 ar ļimi | 20 gab. |
| 4. | Batarijas R4903 4LR6 AAA | 150 gab |
| 5. | Batarijas LRCEXL | 15 gab. |
| 6. | Batarijas 6 LR 61 9 V | 30 gab. |
| 7. | BatarijasR4906 4LR6 AA | 100 gab. |
| 8. | Automātslēdzis 3P Cl6 6 kA | 40 gab |
| 9. | Automātslēdzis 3P B10 6 kA | 30 gab. |
| 10. | Automātslēdzis 3P C20 6 kA | 18 gab. |
| 11. | Automātslēdzis 3P C32 6 kA | 25 gab. |
| 12. | Automātslēdzis 3P C40 6 kA | 15 gab. |
| 13. | Automātslēdzis 3P C63 6 kA | 8 gab. |
| 14. | Dienas gaism. spuldze 18 W 4000K | 125 gab. |
| 15. | Dienas gaism. spuldze 36 W 4000K | 200 gab. |
| 16. | Spuldze 230V 60W E 27 | 200 gab. |
| 17. | Spuldze 12V460WE27 | 55 gab. |
| 18. | Spuldze 36V 60W E 27 | 40 gab. |
| 19. | Spuldze T1U-11 W/K | 20 gab. |
| 20. | Gaismeklis 2xTL D 18 W | 20 gab. |
| 21. | Gaismeklis 2xTL D 36 W | 18 gab. |
| 22. | Gaismeklis 100 W E27 | 30 gab. |
| 23. | LED prožektors 8 W IP65 | 2 gab. |
| 24. | LED prožektors 30 W IP65 | 6 gab. |
| 25. | LED prožektors 50 W IP65 | 5 gab. |
| 26. | Vads 03 VV-F 2x1.5 | 250m. |
| 27. | Vads 03 VV-F 3x1.5 | 200m. |
| 28. | Vads 03 VV-F 5x1.5 | 350m. |
| 29. | Kabelis NYM 3x2.5 | 250m. |
| 30. | Kabelis NYM 3x4 | 80m. |
| 31. | Kabelis NYM 3x6 | 30m. |
| 32. | Kabelis NYM 5x2.5 | 50m |
| 33. | Kabelis NYM 5x4 | 100m |
| 34. | Kabelis NYM 5x16 | 60m. |
| 35. | Kabelis NYM 5x25 | 50m |
| 36. | Kontktligzda 1 - viet. ar zem 16 A | 20 gab. |
| 37. | Kontktligzda 2-viet. ar zem 16 A | 50 gab. |
| 38. | Kontktligzda 3-viet. ar zem 16 A | 25 gab. |
| 39. | Kontktligzda 1 - viet. ar zem 25 A | 8 gab. |
| 40. | Kontktligzda 1 -viet. ar zem 32 A | 10 gab. |
| 41. | Kontaktors 5 kW | 12 gab. |
| 42. | Kontaktors 25 kW | 4 gab. |
| 43. | Kontaktors 63 kW | 3 gab. |
| 44. | Starteris SER 220-240 V 4-22W | 80 gab. |

Elektrisko iekārtu speciālists

Ūdensapgādes un kanalizācijas sistēmu tehniķis

2.pielikums

# PIETEIKUMS DALĪBAI IEPIRKUMA PROCEDŪRĀ

**„Elektromateriālu iegāde”**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

###### Informācija par pretendentu:

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

piesakās piedalīties iepirkuma procedūrā **„ Elektromateriālu iegāde”** (iepirkuma identifikācijas Nr. DŪ-2016/7);

* apņemas ievērot iepirkuma procedūras nolikuma prasības un piekrīt visiem tā noteikumiem;
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgā vispārīga vienošanās noslēgšanai, bet ne ilgāk kā (atbilstoši nolikuma prasībām);
* apliecina, ka piekrīt nolikumam pievienotās vispārīgās vienošanās projekta noteikumiem un ir gatavs vienošanās noslēgšanas tiesību piešķiršanas gadījumā noslēgt vienošanās ar pasūtītāju saskaņā ar nolikumam pievienotā vienošanās projekta noteikumiem;
* garantē, ka finanšu piedāvājumā norādītās preču cenas atbilst cenām, kuras šīm precēm norādītas viņa mazumtirdzniecības vietā (nolikuma 6.6.punkts) piedāvājuma iesniegšanas dienā;
* garantē, ka visa tā piedāvājumā sniegtā informācija un ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

3.pielikums

**PRETENDENTA APLIECINĀJUMS**

# iepirkuma procedūras

**„Elektromateriālu iegāde”**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

Ar šo pretendents \_\_\_\_\_\_\_\_\_\_\_\_\_\_\_\_\_\_\_ apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi:

1) pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

2) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

3) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;

4) ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam vienošanās izpildes beigu termiņam pretendents būs likvidēts;

5) pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*;

6) pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

4.pielikums

**FINANŠU PIEDĀVĀJUMA SAGATAVOŠANAS VADLĪNIJAS**

# iepirkuma procedūras

**„Elektromateriālu iegāde”**

**ietvaros**

**1.** Finanšu piedāvājuma veidne, kas aizpildīta saskaņā ar šo prasīto informāciju, veido finanšu piedāvājumu. Pretendents garantē, ka norādītās preču cenas atbilst cenām, kuras šīm precēm norādītas viņa mazumtirdzniecības vietā piedāvājuma iesniegšanas dienā. Pasūtītājam ir tiesības pārbaudīt šo informāciju 5 darba dienu laikā no piedāvājumu iesniegšanas termiņa beigām.

**2.** Pretendentam ir jāsagatavo finanšu piedāvājums un jāaizpilda visas veidnē norādītās pozīcijas attiecībā uz preču piegādi, kas minētas iepirkuma grozā (**1.pielikums**). Pozīcijas iekļautām cenām jābūt attiecīgo preču piegāžu pilnām vērtībām, ieskaitot visas izmaksas, kas pretendentam varētu būt nepieciešamas preces piegādei līdz iepirkuma dokumentācijā minētajai vietai.

**3.** Finanšu piedāvājuma vienību cenās (iekaitot atlaides piemērošanu) jābūt iekļautiem visiem plānotajiem izdevumiem par preču piegādi, kas nepieciešami vienošanās izpildei pilnā apmērā un atbilstošā kvalitātē saskaņā ar LR normatīvajiem aktiem, atbildīgo institūciju prasībām un vienošanās noteikumiem, tai skaitā tehniskām specifikācijām.

**4.** Vienību cenās (iekaitot atlaides piemērošanu) ir jāietver visas tādas tiešas un netiešas izmaksas, ja nav noteiktas atsevišķi, kas saistītas ar vienošanās prasību ievērošanu, piemēram, izpildes dokumentācijas sagatavošana un saskaņošana, transports, piegādes drošība, apsardze, vadība, darbinieku algas, nodokļi un nodevas, apdrošināšana, izdevumi darbiem un materiāliem, kuru izpilde vai pielietojums nepieciešams iepirkuma vienošanās pilnīgai un kvalitatīvai izpildei.

**5.** Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

**6.** **Vienības cenas nav fiksētas. Atlaides apmērs ir fiksēts un spēkā esošs turpmāko sešu mēnešu periodā vai līdz nākamajai izpildītāju piedāvājumu izvērtēšanai sakarā ar kārtējo uzaicinājumu vispārīgās vienošanās noteiktajā kārtībā.** Vienošanās laikā pirmā iesniegtā Piedāvājumā norādītā atlaide Precēm nedrīkst būt mazāka par to, kuru konkrēts Izpildītājs ir piedāvājis Iepirkuma gaitā. Katrā nākamajā Piedāvājumā norādītā atlaide nedrīkst būt mazāka par to, kuru konkrēts Izpildītājs ir piedāvājis savā iepriekšējā Piedāvājumā.

**7.** Finanšu piedāvājums iesniedzams papīra formātā.

**8.** Iepirkuma procedūras piedāvājuma vērtēšanas laikā pretendentu var lūgt iesniegt detalizētāku piedāvājumā minēto cenu pozīciju atšifrējumu.

**9. Ja iepirkuma dokumentos ir minētas pretrunīgas prasībās, pretendentam ir jāplāno izdevumi un jāīsteno vienošanās izpilde, vadoties no stingrākām prasībām.**

**FINANŠU PIEDĀVĀJUMA VEIDNE**

***FINANŠU PIEDĀVĀJUMS***

# iepirkuma procedūras

*<iepirkuma procedūras nosaukums>*, *<iepirkuma identifikācijas Nr.>*

**iepirkuma “Elektromateriāli”**

**ietvaros**

***Finanšu piedāvājumā norādītās cenas pasūtītājs izmanto saimnieciski izdevīgākā piedāvājuma izvēlei vispārīgās vienošanās noslēgšanai. Vienības cenas nav fiksētas. Atlaides apmērs ir fiksēts un spēkā esošs turpmāko sešu mēnešu periodā vai līdz nākamajai izpildītāju piedāvājumu izvērtēšanai sakarā ar kārtējo uzaicinājumu vispārīgās vienošanās noteiktajā kārtībā. Pasūtītājs negarantē maksimālā apjoma un norādīto pozīciju iegādi vispārīgās vienošanās darbības laikā ne no katra piegādātāja atsevišķi, ne no visiem piegādātājiem kopā.***

***Finanšu piedāvājums jāsagatavo Excel formātā uz jāiesniedz uz CD diska vai zibatmiņas***

| **N.p.k.** | **Celtniecības materiāli** | **Prognozējamais preču daudzums[[1]](#footnote-1)** | **Cena par vienu vienību (bez PVN)[[2]](#footnote-2)** | **Cena kopā** |
| --- | --- | --- | --- | --- |
| 1. | Termosēd caurrule 8-2/1 ar ļimi | 8gab. |  |  |
| 2.  | Termosēd caurrule 15-4/1 ar ļimi | 20 gab. |  |  |
| 3.  | Termosēd caurrule 24-5/1 ar ļimi | 20 gab. |  |  |
| 4. | Batarijas R4903 4LR6 AAA | 150 gab |  |  |
| 5. | Batarijas LRCEXL | 15 gab. |  |  |
| 6. | Batarijas 6 LR 61 9 V | 30 gab. |  |  |
| 7.  | BatarijasR4906 4LR6 AA | 100 gab. |  |  |
| 8. | Automātslēdzis 3P Cl6 6 kA | 40 gab |  |  |
| 9.  | Automātslēdzis 3P B10 6 kA | 30 gab. |  |  |
| 10. | Automātslēdzis 3P C20 6 kA | 18 gab. |  |  |
| 11.  | Automātslēdzis 3P C32 6 kA | 25 gab. |  |  |
| 12. | Automātslēdzis 3P C40 6 kA | 15 gab. |  |  |
| 13. | Automātslēdzis 3P C63 6 kA | 8 gab. |  |  |
| 14. | Dienas gaism. spuldze 18 W 4000K | 125 gab. |  |  |
| 15. | Dienas gaism. spuldze 36 W 4000K | 200 gab. |  |  |
| 16. | Spuldze 230V 60W E 27 | 200 gab. |  |  |
| 17. | Spuldze 12V460WE27 | 55 gab. |  |  |
| 18. | Spuldze 36V 60W E 27 | 40 gab. |  |  |
| 19. | Spuldze T1U-11 W/K | 20 gab. |  |  |
| 20. | Gaismeklis 2xTL D 18 W | 20 gab. |  |  |
| 21. | Gaismeklis 2xTL D 36 W | 18 gab. |  |  |
| 22. | Gaismeklis 100 W E27 | 30 gab. |  |  |
| 23. | LED prožektors 8 W IP65 | 2 gab. |  |  |
| 24. | LED prožektors 30 W IP65 | 6 gab. |  |  |
| 25. | LED prožektors 50 W IP65 | 5 gab. |  |  |
| 26. | Vads 03 VV-F 2x1.5 | 250m. |  |  |
| 27. | Vads 03 VV-F 3x1.5 | 200m. |  |  |
| 28. | Vads 03 VV-F 5x1.5 | 350m. |  |  |
| 29. | Kabelis NYM 3x2.5 | 250m. |  |  |
| 30. | Kabelis NYM 3x4 | 80m. |  |  |
| 31. | Kabelis NYM 3x6 | 30m. |  |  |
| 32. | Kabelis NYM 5x2.5 | 50m |  |  |
| 33. | Kabelis NYM 5x4 | 100m |  |  |
| 34. | Kabelis NYM 5x16 | 60m. |  |  |
| 35. | Kabelis NYM 5x25 | 50m |  |  |
| 36. | Kontktligzda 1 - viet. ar zem 16 A | 20 gab. |  |  |
| 37. | Kontktligzda 2-viet. ar zem 16 A | 50 gab. |  |  |
| 38. | Kontktligzda 3-viet. ar zem 16 A | 25 gab. |  |  |
| 39. | Kontktligzda 1 - viet. ar zem 25 A | 8 gab. |  |  |
| 40. | Kontktligzda 1 -viet. ar zem 32 A | 10 gab. |  |  |
| 41. | Kontaktors 5 kW | 12 gab. |  |  |
| 42. | Kontaktors 25 kW | 4 gab. |  |  |
| 43. | Kontaktors 63 kW | 3 gab. |  |  |
| 44 | Starteris SER 220-240 V 4-22W | 80 gab. |  |  |
|  | **Kopā (bez PVN):** |  |
|  | **Piedāvātā atlaide[[3]](#footnote-3):** |  |
|  | **Preču kopējā cena kopā ar atlaidi (bez PVN):** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

5.pielikums

**VISPĀRĪGĀ VIENOŠANĀS**

**par preču piegādi**

Daugavpilī

2016.gada \_\_.\_\_\_\_\_\_\_\_ Nr.\_\_\_\_\_\_\_\_\_\_

Sabiedrība ar ierobežotu atbildību **„**Daugavpils ūdens**”**, reģistrācijas Nr.41503002432, adrese Ūdensvada ielā 3, Daugavpilī, Latvijā, valdes locekļa Sergeja Selicka personā, kas rīkojas uz Statūtu pamata (turpmāk – Pasūtītājs), no vienas puses,

un

Izpildītāji, kuri ieguvuši tiesības noslēgt vispārīgo vienošanos, pamatojoties uz iepirkumu komisijas lēmumu, kas pieņemts iepirkuma procedūras „\_\_\_\_\_\_\_\_\_\_\_\_\_\_\_\_\_\_\_\_\_\_\_\_”*<A vai B iepirkuma daļas>* (turpmāk saukta par Iepirkumu) ietvaros:

1) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

2) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

turpmāk tekstā visi kopā saukti par Līdzējiem, noslēdz šo vispārīgo vienošanos (turpmāk tekstā – Vienošanās).

1. **Vienošanās mērķis un priekšmets**
	1. Vienošanās ir paredzēta kārtība*,* kādā Vienošanās darbības laikā Pasūtītājs no Vienošanos noslēgušo Izpildītāju loka izvēlēsies Izpildītājus, ar kuriem tiks slēgti attiecīgi Preču piegādes tiesiskie darījumi, kā arī šo tiesisku darījumu sastāvdaļas, to skaitā, bet ne tikai, noteikumi attiecībā uz piegādes līguma priekšmetu, piegādes termiņu, cenu, garantijas, kvalitātes jautājumiem.
	2. Vienošanās priekšmets ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk saukti – Prece, Preces) piegādes pakalpojumi saskaņā ar Izpildītāju Piedāvājumiem un atbilstoši Pasūtītāja vajadzībām.
2. **Vienošanās termiņš**
	1. Vienošanās darbības laiks ir **1 (viens) gads**, termiņu skaitot tās spēkā stāšanās dienas. Vienošanās stājas spēkā ar tās parakstīšanas brīdi. Pēc vienošanās darbības izbeigšanās ikviena Puse ir atbildīga par jebkādu saistību izpildīšanu, kas līdz tam palikušas neizpildītas un Vienošanās tiek uzskatīta par spēkā esošu, cik tālu tas nepieciešams vēl neizpildīto saistību satura un apjoma noteikšanai.
3. **IZPILDĪTĀJU izvēles kārtība DARĪJumu slēgšanai**
	1. No Vienošanos noslēgušu Izpildītāju skaita Pasūtītājs izvēlas vienu konkrētu Izpildītāju darījumu slēgšanai ne vēlāk kā ik pēc katriem sešiem mēnešiem, skaitot no Vienošanās spēkā stāšanās dienas. Ar izraudzīto Izpildītāju turpmāku sešu mēnešu periodā tiek noslēgti tiesiskie darījumi par Vienošanās Preču iegādi. Ja turpmāko sešu mēnešu periods pārsniedz Vienošanās darbības termiņu, tiesiskie darījumi slēdzami līdz Vienošanās darbības termiņa pēdējai dienai.
	2. Lai izvēlētos konkrētu Izpildītāju darījumu slēgšanai turpmāku sešu mēnešu periodā (vai līdz Vienošanās darbības termiņa pēdējai dienai, 3.1.punkts), Pasūtītājs nosūta Izpildītājiem Uzaicinājumu (Uzaicinājuma forma norādīta **Vienošanās pielikumā Nr.1**) iesniegt piedāvājumus saimnieciski izdevīgākā piedāvājuma noteikšanas nolūkā.
	3. Pirmais Uzaicinājums Izpildītājiem tiek nosūtīts ne vēlāk kā pēc sešiem mēnešiem no Vienošanās spēkā stāšanās dienas. Šajā periodā Pasūtītājs slēdz tiesiskos darījumus par Vienošanās priekšmeta iegādi ar Izpildītāju, kura piedāvājums Iepirkuma gaitā tika atzīts par saimnieciski izdevīgāko, piemērojot tādu atlaides apmēru Precēm, kādu izraudzītais Izpildītājs piedāvāja Iepirkuma gaitā (atlaides apmērs noteikts Izpildītāju finanšu piedāvājumos – **Vienošanās pielikumā Nr.4**).
	4. Uzaicinājums tiek nosūtīts elektroniskā formā. Uzaicinājums elektroniski tiek sūtīts uz Izpildītāja Vienošanās norādīto e – pasta adresi.
	5. Izpildītājs apstiprina Uzaicinājuma saņemšanas faktu, nosūtot paziņojumu uz Pasūtītāja norādīto e – pasta adresi. Šāda paziņojuma nosūtīšanu Izpildītājs nodrošina līdz tekošās darba dienas beigām (plkst.16:30), ja attiecīgs Uzaicinājums tika izsūtīts līdz plkst.12:00, vai līdz nākamās darba dienas plkst.12:00, ja attiecīgs Uzaicinājums tika izsūtīts pēc plkst.12:00.
	6. Uzaicinājumā Pasūtītājs norāda tikai to preču nosaukumus, raksturojošos elementus un apjomu, kurus tas plāno izmantot saimnieciski izdevīgākā piedāvājuma izvēlei darījumu slēgšanai ar konkrētu Izpildītāju turpmāku sešu mēnešu periodā (vai līdz Vienošanās darbības termiņa pēdējai dienai, 3.1.punkts). Uzaicinājumā tāpat norāda e – pasta adrese, uz kuru Izpildītājam ir jānosūta Piedāvājums. Uzaicinājumā var norādīt arī citu informāciju, ja tas nepieciešams.
	7. 3 (trīs) darba dienu laikā no attiecīgā Uzaicinājuma nosūtīšanas dienas Izpildītājs iesniedz Piedāvājumu saskaņā ar Piedāvājuma formu, kura norādīta **Vienošanās pielikumā Nr.2**.
	8. Piedāvājums tiek iesniegts elektroniskā formā. Piedāvājums elektroniski tiek sūtīts uz Pasūtītāja Uzaicinājumā norādīto e – pasta adresi. Izpildītājam uz katru Uzaicinājumu ir tiesības iesniegt tikai vienu Piedāvājumu. Ja no konkrēta Izpildītāja ir saņemti vairāki piedāvājumi viena Uzaicinājuma ietvaros, Pasūtītājs izskata tikai to Piedāvājumu, kurš tika iesniegts pirmais - pārējos Piedāvājumus neizskata.
	9. Pasūtītājs apstiprina Piedāvājuma saņemšanas faktu, nosūtot paziņojumu uz Izpildītāja norādīto e – pasta adresi. Šāda paziņojuma nosūtīšanu Pasūtītājs nodrošina līdz tekošās darba dienas beigām (plkst.16:30), ja attiecīgs Piedāvājums tika izsūtīts līdz plkst.12:00, vai līdz nākamās darba dienas plkst.12:00, ja attiecīgs Piedāvājums tika izsūtīts pēc plkst.12:00.
	10. Piedāvājumā ir jāsniedz informācija par visiem Pasūtītāja Uzaicinājumā norādītajiem aspektiem, atsevišķi norādot katras tajā uzskaitītas preces cenu un šo preču kopsummu (bez PVN), kā arī atlaides apmēru, par kādu Izpildītājs samazina to Preču cenu, kuru Pasūtītājs varētu iegādāties Izpildītāja mazumtirdzniecības vietā turpmāko sešu mēnešu periodā.
	11. Piedāvājumā norādīto preču cenas nav fiksētas. Atlaides apmērs ir fiksēts un spēkā esošs turpmāko sešu mēnešu periodā vai līdz nākamajai Izpildītāju Piedāvājumu izvērtēšanai sakarā ar kārtējo Uzaicinājumu un konkrēta Izpildītāja Piedāvājuma izvēlei.
	12. Piedāvājums ir jāiesniedz līdz attiecīga Piedāvājuma iesniegšanas termiņa beigām. Piedāvājumus, kuri ir iesniegti vēlāk, Pasūtītājs neizskata.
	13. Pasūtītājs nodrošina iesniegto Piedāvājumu konfidencialitāti līdz to vērtēšanas procesa sākumam.
	14. Pasūtītājs ne vēlāk kā 5 (piecu) darba dienu laikā pēc Piedāvājumu iesniegšanas termiņa beigām, izvērtējot Piedāvājumu atbilstību Uzaicinājumā un Vienošanās paredzētajām prasībām, izvēlas Izpildītāju, ar kuru tiks slēgti tiesiskie darījumi par Preču iegādi turpmāko sešu mēnešu periodā (vai līdz Vienošanās darbības termiņa pēdējai dienai, 3.1.punkts).
	15. Pasūtītājs pēc lēmuma pieņemšanas par Izpildītāja, ar kuru tiks slēgti tiesiskie darījumi par Preču iegādi turpmāko sešu mēnešu periodā (vai līdz Vienošanās darbības termiņa pēdējai dienai, 3.1.punkts), izvēli iespējami ātri informē visus Izpildītājus, kas ir iesnieguši Piedāvājumus, par vērtēšanas rezultātiem. Rezultātu paziņošanai piemērojami Vienošanās noteikumi par Uzaicinājuma nosūtīšanu Izpildītājam.
	16. Pasūtītājam nav pienākums Vienošanās darbības laikā iegādāties visas vai tikai tās preces, kuras norādītas attiecīgajā Uzaicinājumā. Pasūtītājs iegādājas Preces pēc nepieciešamības, ņemot vērā savas finansiālās iespējas. Jebkurā gadījumā Preču iegāde ir Pasūtītāja tiesības nevis pienākums. Vienošanās darbības laikā Pasūtītājs ir tiesīgs iegādāties jebkuras Preces, kas ir Izpildītāju mazumtirdzniecības vietu sortimentā.
	17. Ja tā Izpildītāja, kurš Vienošanās noteiktajā kārtībā izraudzīts tiesisko darījumu slēgšanai, mazumtirdzniecības vietas sortimentā nav tādas Preces, kuru vēlētos iegādāties Pasūtītājs, Pasūtītājam ir tiesības slēgt tiesisko darījumu par vēlamās Preces iegādi ar nākamo Izpildītāju, kura Piedāvājums attiecīgajā laika sprīdī uzskatāms par saimnieciski izdevīgāko. Šādā gadījumā tiek sastādīts akts par vēlamās Preces pieejamības trūkumu (**Vienošanās pielikums Nr.3).**
4. **PIEDĀVĀJUMU izvēle**
	1. Vērtējot Piedāvājumu, Pasūtītājs pārbauda tajā esošās informācijas un preču parametru atbilstību Pasūtītāja izvirzītajām prasībām. Neatbilstoši Piedāvājumi tiek noraidīti.
	2. Vērtējot Izpildītāju Piedāvājumus, Pasūtītājs ņem vērā katra Piedāvājumā norādīto preču cenas, to kopējo summu, kā arī atlaides apmēru, par kādu Izpildītājs samazina to Preču cenu, kuru Pasūtītājs varētu iegādāties Izpildītāja mazumtirdzniecības vietā turpmāko sešu mēnešu periodā.
	3. No Piedāvājumiem, kuri atbilst Pasūtītāja izvirzītajām prasībām, par saimnieciski izdevīgāko tiek atzīts tāds Piedāvājums, kurā norādīto preču cenu kopsumma pēc tajā noteiktās atlaides piemērošanas ir viszemākā.
	4. Pārbaudot katrā Piedāvājumā norādītās informācijas atbilstību realitātei, Pasūtītājs patur sev tiesības līdz Piedāvājumu izvērtēšanas termiņa beigām pārliecināties par Piedāvājumā norādīto preču pieejamību attiecīgā Izpildītāja mazumtirdzniecības vietā (6.1.punkts), kā arī salīdzināt Piedāvājumā norādītās preču cenas ar attiecīgā Izpildītāja mazumtirdzniecības vietā (6.1.punkts) šīm precēm reāli pastāvošajām.
	5. Ja pārbaudes laikā (4.4.punkts) Pasūtītājs konstatē, ka Piedāvājumā norādītās preces nav pieejamas attiecīgā Izpildītāja mazumtirdzniecības vietā (6.1.punkts), Piedāvājums uzskatāms par neatbilstošu Pasūtītāja prasībām un tiek noraidīts. Ja konstatē, ka Piedāvājumā norādītās preču cenas ir lielākas par attiecīgā Izpildītāja mazumtirdzniecības vietā (6.1.punkts) šīm precēm reāli pastāvošajām, Pasūtītājs, izvēloties saimnieciski izdevīgāko Piedāvājumu, ņem vērā pārbaudē fiksētas preču cenas.
	6. Izpildītājam ir jānodrošina Piedāvājuma iesniegšana par visām Uzaicinājumā minētajam precēm un pozīcijām. Ja Izpildītājs nenodrošina šā nosacījuma izpildi, tā Piedāvājums uzskatāms par neatbilstošu Pasūtītāja prasībām un tiek noraidīts.
	7. Vienošanās laikā pirmā iesniegtā Piedāvājumā norādītā atlaide Precēm nedrīkst būt mazāka par to, kuru konkrēts Izpildītājs ir piedāvājis Iepirkuma gaitā. Katrā nākamajā Piedāvājumā norādītā atlaide nedrīkst būt mazāka par to, kuru konkrēts Izpildītājs ir piedāvājis savā iepriekšējā Piedāvājumā. Ja Izpildītājs nenodrošina šā nosacījuma izpildi, tā Piedāvājums uzskatāms par neatbilstošu Pasūtītāja prasībām un tiek noraidīts.
5. **PREČu cena un norēķinu kārtība**
	1. Vienošanās laikā Pasūtītājs iegādājas Preces no izraudzīta Izpildītāja, ņemot vērā cenas, kādas pastāv šīm Precēm šā Izpildītāja mazumtirdzniecības vietā to iegādes brīdī, samazinot šīs cenas par spēkā esošo atlaides apmēru.
	2. Parakstot Vienošanos, Izpildītāji apņemas nepiedāvāt mazāku atlaidi Precēm, nekā konkrēts Izpildītājs ir piedāvājis Iepirkuma gaitā (iesniedzot pirmo Piedāvājumu) vai ir piedāvājis iepriekšējā Piedāvājumā (iesniedzot katru nākamo Piedāvājumu).
	3. Slēdzot tiesiskos darījumus par Preču iegādi, avansa maksājums netiek paredzēts un šis nosacījums nav maināms.
	4. Attiecīgo Preču iegādei Līdzēji izmanto preču pavadzīmes-rēķinus, kurus Līdzēji paraksta, ja Pasūtītājs ir saņēmis pasūtīto Preci. Katrā preču pavadzīmē-rēķinā Izpildītājs norāda Iepirkuma un Vienošanās identificējošos datus, to skaitā (bet ne tikai) nosaukumu un numuru. Pasūtītājs ir tiesīgs atteikt pieņemt un/vai parakstīt preču pavadzīmi-rēķinu bez minētajiem rekvizītiem.
	5. Par iegādātajām Precēm Pasūtītājs ar Izpildītāju norēķinās ar bankas starpniecību. Ne vēlāk kā 30 (trīsdesmit) dienu laikā pēc kvalitatīvu un Pasūtītāja prasībām atbilstošu Preču iegādes un preču pavadzīmes-rēķina abpusējās parakstīšanas Pasūtītājs pārskaita Izpildītāja bankas norēķinu kontā summu, kas ir vienāda ar attiecīgu iegādāto Preču vērtību (cenu).
	6. Ja Izpildītājs nepilda savas no Vienošanās izrietošas saistības, tas maksā līgumsodu 0,1% apmērā no attiecīga tiesiskā darījuma summas par katru saistību izpildes nokavējuma dienu, bet ne vairāk kā 10% no attiecīga tiesiskā darījuma summas.
	7. Ja Pasūtītājs nepilda savas no Vienošanās izrietošas saistības, tas maksā līgumsodu 0,1% apmērā no attiecīga tiesiskā darījuma summas par katru saistību izpildes nokavējuma dienu, bet ne vairāk kā 10% no attiecīga tiesiskā darījuma summas.
	8. Līgumsoda samaksa neatbrīvo Līdzējus no līgumsaistību izpildes. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām.

**6. PREču PIEGĀDES, KVALITĀTES ATBILSTĪBAS PĀRBAUDEs UN ATGRIEŠANAS KĀRTĪBA**

6.1. Pasūtītājs izvēlas Preces Izpildītāju mazumtirdzniecības vietās, kuras atrodas Daugavpilī vai ne tālāk par 1 (vienu) kilometru no Daugavpils pilsētas administratīvās teritorijas. Precīzas Izpildītāju mazumtirdzniecības vietas ir noteiktās **Vienošanās pielikumā Nr.5**.

6.2. Preces pieņemšana notiek Pasūtītāja pārstāvja klātbūtnē, piedaloties Izpildītāja pārstāvim. Par atklātiem trūkumiem vai savstarpējām pretenzijām tiek sastādīts akts. Pasūtītājs nepieņem Vienošanās nosacījumiem neatbilstošu Preci.

6.3. Ja Preces pieņemšanas laikā jebkura no Pusēm konstatē, ka Prece ir bojāta, nekvalitatīva vai citādi neatbilst Vienošanās nosacījumiem, Izpildītājs novērš šo trūkumu 10 dienu laikā no tā atklāšanas dienas.

6.4. Pasūtītājs ir tiesīgs atgriezt Preci, kuras neatbilstību Pasūtītāja prasībām nav bijis iespējams konstatēt Preces pieņemšanas brīdī, bet Izpildītājam ir pienākums to apmainīt pret derīgu viena mēneša laikā no preču pavadzīmes-rēķina abpusējās parakstīšanas dienas.

6.5. Izpildītājs garantē iegādātās Preces kvalitāti un nodrošina Preces ražotāja garantijas saistību izpildi attiecībā uz visām iegādātajām Precēm tādos termiņos un apjomā, kādā to deklarē šo Preču ražotājs.

**7. Pasūtītāja pienākumi**

7.1. Samaksāt tiesiskā darījuma summu Izpildītājam par kvalitatīvas, Pasūtītāja prasībām atbilstošās, kvalitatīvās Preces iegādi saskaņā ar Vienošanās nosacījumiem.

7.2. Nelikt Izpildītājam šķēršļus Vienošanās nosacījumu izpildei.

7.3. Pieņemt Preci, parakstot Izpildītāja iesniegto preču pavadzīmi-rēķinu, ja Izpildītājs ir piegādājis kvalitatīvu, Pasūtītāja prasībām atbilstošo Preci bez jebkādiem defektiem Vienošanās noteiktajā kārtībā.

7.4. Nodrošināt objektīvu un taisnīgu procedūrutiesisku darījumu slēgšanai saskaņā ar Vienošanās paredzētajām prasībām.

7.5. Savlaicīgi un pēc būtības sniegt informāciju Izpildītājiem par Vienošanās darbību.

**8. IZPILDĪtāju pienākumi**

8.1. Pārdot Pasūtītāja prasībām atbilstošu kvalitatīvu Preci Pasūtītājam saskaņā ar Vienošanās nosacījumiem, ievērojot Preces transportēšanas noteikumus.

8.2. Pēc īpaša Pasūtītāja pieprasījuma piegādāt preci

8.2. Nodot Pasūtītājam Preces ražotāja, kontrolējošās iestādes vai citas institūcijas izsniegtos dokumentus, kas apliecina Preces atbilstību noteiktiem standartiem, izskaidro Preces darbības principus un/vai drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Preces ekspluatācijas laikā (sertifikāti, darba instrukcijas u.c.).

8.3. Nodot Preci Pasūtītājam, parakstot preču pavadzīmi-rēķinu.

8.4. Pēc Pasūtītāja pieprasījuma iespējami ātrāk sniegt papildu informāciju par Piedāvājumā norādītajiem aspektiem.

8.5. Ievērot patiesas un godīgas konkurences principus Vienošanās laikā.

**9. Vienošanās izmaiņas, atkāpšanās no Vienošanās**

9.1. Jebkuras izmaiņas Vienošanās tekstā stājās spēkā tikai tad, kad tās ir noformētas rakstveidā un tās ir akceptējuši Pasūtītājs un Izpildītāji.

9.2. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta.

9.3. Pasūtītājam ir tiesības vienpusēji atkāpties no Vienošanās ar konkrētu Izpildītāju, atstājot to spēkā ar citiem Izpildītājiem, ja šis Izpildītājs apzināti sniedzis nepatiesu informāciju Pasūtītājam, nav ievērojis godīgas konkurences principus, Vienošanās laikā divas vai vairāk reizes neiesniedza Piedāvājumu vai nespēja nodrošināt atbilstošu piegādes līguma izpildi, vai arī veicis citas prettiesiskas darbības*.*

9.4.Pasūtītājam vienpusēji atkāpjoties no Vienošanās, Pasūtītājs par to rakstveidā brīdina attiecīgu (-us) Izpildītāju (-us) vismaz 1 (vienu) mēnesi iepriekš.

**10. Strīdu risināšanas kārtība**

10.1. Jebkuri no Vienošanās izrietoši strīdi, kas rodas starp Pasūtītāju un Izpildītāju, tiek sākotnēji risināti savstarpēju sarunu ceļā.

10.2. Ja strīdu nav iespējams risināt sarunu ceļā, tas tiek risināts Latvijas Republikas tiesā saskaņā ar attiecīgajiem normatīvajiem aktiem.

**11. Nepārvarama vara**

11.1. Līdzēji tiek atbrīvoti no Vienošanās nosacījumu izpildes, ja tā cēlonis ir nepārvarama vara – no Līdzēju gribas neatkarīgi notikumi, kuru iestāšanās nav atkarīga no Līdzēju gribas un iespējām tos kontrolēt, un kuru rezultātā Vienošanos vairs nav iespējams izpildīt. Pie šādiem notikumiem ir pieskaitāmi arī, bet ne tikai, stihiskas nelaimes (dabas katastrofas), streiki, karadarbība, būtiskas un neparedzamas izmaiņas likumdošanas aktos, valsts un pašvaldību varas institūciju izdotie normatīvie akti un lēmumi ciktāl tie ir attiecināmi uz Līdzējiem.

11.2. Līdzējs, kurš nepārvaramās varas dēļ nevar izpildīt savas saistības, 3 (trīs) darba dienu laikā par to informē otru Līdzēju, un iesniedz kompetentas iestādes izziņu par nepārvaramas varas faktu, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.

11.3. Ja nepārvaramas varas apstākļu dēļ Vienošanāsnedarbojas ilgāk par 3 (trīs) mēnešiem, katram Līdzējam ir tiesības atteikties no tās izpildes, par to rakstveidā brīdinot otru Līdzēju vismaz 15 (piecpadsmit) darba dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies šīs Vienošanās laušanas rezultātā.

**12. Līdzēju atbildība un citi nosacījumi**

12.1. Līdzēji ir atbildīgi par savu no Vienošanās izrietošo saistību izpildi, un tiem ir pienākums savstarpēji atlīdzināt zaudējumus, kas ir radušies to vainas dēļ.

12.2. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji, vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, adrese u.c., tad Līdzējs nekavējoties rakstiski paziņo par to otram Līdzējam*.* Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem.

12.3. Līdzēju reorganizācija vai to vadītāju maiņa nav obligāts pamats Vienošanās pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Vienošanās līgums ar otra Līdzēja piekrišanu var palikt spēkā un tā noteikumi tādā gadījumā ir saistoši Līdzēja tiesību un saistību pārņēmējam, ja aizstāšana notikusi atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

12.4. Līdzēji par Vienošanās iepriekšējā apakšpunktā minētās situācijas iestāšanās iespējamību savstarpēji brīdina viens otru 1 (vienu) mēnesi iepriekš.

12.5. Ar Vienošanās izpildi saistītos jautājumus risina šādi Līdzēju pilnvarotie pārstāvji:

12.5.1. Pasūtītāja pilnvarotais pārstāvis ir \_\_\_\_\_\_\_\_\_\_\_\_\_\_\_\_\_\_\_;

12.5.2. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;

12.5.3. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;

12.6. Līdzēju pilnvarotajiem pārstāvjiem ir šādas tiesības un pienākumi:

12.6.1. nosūtīt un saņemt Uzaicinājumu, Piedāvājumu, apstiprināt to saņemšanu Vienošanās noteiktajā kārtībā;

12.6.2. nodot un pieņemt Preci, pārbaudot tās stāvokli un atbilstību Vienošanās un piegādes līguma noteikumiem, iesniegt, pieņemt un parakstīt preču pavadzīmi-rēķinu, kā arī Vienošanās noteiktajos gadījumos atteikt to darīt;

12.6.3. risināt jautājumus, kas saistīti ar nekvalitatīvu piegādes pakalpojumu sniegšanu.

12.7. Ar tiesiskā darījuma slēgšanu Vienošanās tekstā jāsaprot attiecīgas Preces iegādes Līdzēju abpusējs saskaņā ar Vienošanās noteikumiem izdarīts apstiprinājums (akcepts), ar kuru starp Līdzējiem ir panākta vienošanās par Preces iegādes kā tiesiskā darījuma sastāvdaļām. Šāda tiesiskā darījuma noteikumus prioritātes secībā veido Vienošanās, Pasūtītāja attiecīgs Uzaicinājums un tam atbilstošs Pretendenta Piedāvājums.

12.8. Vienošanās ir sagatavota uz \_\_\_\_\_\_\_\_ lapām ar 5 (pieciem) pielikumiem, \_\_\_\_ eksemplāros ar vienādu juridisko spēku. Pie katra no Līdzējiem glabājas 1 (viens) Vienošanās eksemplārs.

12.9. Pie šīs vienošanās ir pievienoti šādi pielikumi, kas ir tās neatņemamas sastāvdaļas:

12.9.1. Pielikums Nr.1 – **Uzaicinājuma iesniegt piedāvājumu forma**;

12.9.2. Pielikums Nr.2 – **Iesniedzamā Piedāvājuma forma**;

12.9.3. Pielikums Nr.3 – **Akts par vēlamās Preces pieejamības trūkumu**;

12.9.4. Pielikums Nr.4 – **Izpildītāju iesniegtie finanšu piedāvājumi**;

12.9.5. Pielikums Nr.5 – **Informācija par Izpildītāju mazumtirdzniecības vietām.**

|  |  |
| --- | --- |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: Swedbank ASBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Sergejs Selickis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums**IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums  |

**Pielikums Nr.1 – Uzaicinājuma iesniegt piedāvājumu forma**

**UZAICINĀJUMS IESNIEGT PIEDĀVĀJUMU**

(iepirkuma identifikācijas Nr. \_\_\_\_\_\_\_\_\_\_)

*(izpildītāju rekvizīti)*

Daugavpilī, 201\_.gada

***Uzaicinājums satur informāciju par precēm, ieskaitot šo preču īpašības un specifikāciju, uz kuras pamata pretendents sagatavo piedāvājumu pasūtītājam saimnieciski izdevīgākā piedāvājuma izvēlei.***

***Uzaicinājumā uzskaitītās preces nerada pasūtītājam pienākumu vispārīgās vienošanās darbības laikā iegādāties tieši un tikai tās preces, jo tās paredzētas tikai pretendentu piedāvājumu salīdzināšanai ar mērķi noteikt preču pieejamību un vidējo cenu līmeni uz pretendenta mazumtirdzniecības vietā piedāvātajām precēm.***

|  |  |  |
| --- | --- | --- |
| **N.p.k.** | **Elektromateriāli** | **Prognozējamais preču daudzum**s**[[4]](#footnote-4)** |
|  | <*preces nosaukums un apraksts>* | <*preču daudzums>* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

Pielikums Nr.2 – Iesniedzamā piedāvājuma forma

**PIEDĀVĀJUMA FORMA**

(iepirkuma identifikācijas Nr. \_\_\_\_\_\_\_\_\_\_\_)

<vieta>, 201\_.gada

Pasūtītājs – <*rekvizīti*>

***Piedāvājumā norādītās cenas pasūtītājs izmanto saimnieciski izdevīgākā piedāvājuma izvēlei turpmāko tiesisko darījumu slēgšanas nolūkā. Vienības cenas nav fiksētas. Piedāvātas atlaides likme ir fiksēta līdz nākamajai izpildītāju piedāvājumu izvēlei vispārīgā vienošanās noteiktajā kartībā. Pasūtītājs negarantē maksimālā apjoma un norādīto pozīciju iegādi vispārīgās vienošanās darbības laikā ne no katra piegādātāja atsevišķi, ne no visiem piegādātājiem kopā.***

Izpildītāja <*izpildītāja rekvizīti*> piedāvājums tiesisko darījumu noslēgšanai saskaņā ar iepirkuma procedūras „\_\_\_\_\_\_\_\_\_\_\_\_\_\_\_\_\_” (identifikācijas Nr. \_\_\_\_\_\_\_\_\_\_\_\_\_\_\_\_\_\_) rezultātā noslēgto Vispārīgo vienošanos Nr.\_\_\_\_\_\_\_\_\_\_\_\_:

|  |  |  |  |
| --- | --- | --- | --- |
| **N.p.k.** | **Elektromateriāli** | **Prognozējamais preču daudzums[[5]](#footnote-5)** | **Cena[[6]](#footnote-6)** |
|  | <*preces nosaukums un apraksts>* | <*preces daudzums>* |  |
|  |  | Kopā: |  |
|  | Piedāvātā atlaide[[7]](#footnote-7): |  |
|  | Preču kopējā cena kopā ar atlaidi: |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

**Pielikums Nr.3 – Akts par vēlamās Preces pieejamības trūkumu**

**AKTS PAR VĒLAMĀS PRECES PIEEJAMĪBAS TRŪKUMU**

*<norādīt iepirkuma nosaukumu, identifikācijas numuru>*

201\_.gada

*<Norādīt sastādīšanas vietu – Izpildītāja mazumtirdzniecības vietas adresi>*

 **Šis akts apliecina, ka** Izpildītāja <norādīt rekvizītus: firmu, reģistrācijas numuru> mazumtirdzniecības vietas pēc adreses *<norādīt Izpildītāja mazumtirdzniecības vietas adresi*> sortimentā akta sastādīšanas un parakstīšanas brīdī nav sekojošas Preces, kuru vēlētos iegādāties Pasūtītājs atbilstoši Vienošanās priekšmetam:

| Nr p.k. | Preces nosaukums | Preces apraksts  | Skaits |
| --- | --- | --- | --- |
|  |  |  |  |

|  |
| --- |
| **Pasūtītāja kontaktpersona** |
| *Kontaktpersonas rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|

|  |
| --- |
| **Izpildītāja darbinieks** |
| *Darbinieka rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |

**Pielikums Nr.4 – Izpildītāju iesniegtie finanšu piedāvājumi**

*(Katra Izpildītāja iesniegtie finanšu piedāvājumi iepirkuma procedūras ietvaros, kuri sagatavoti saskaņā ar iepirkuma procedūras nolikuma prasībām)*

**Pielikums Nr.5 – Informācija par Izpildītāju mazumtirdzniecības vietām**

*(Katra Izpildītāja iepirkuma procedūras ietvaros iesniegta informācija par to mazumtirdzniecības vietām, kura sagatavota saskaņā ar iepirkuma procedūras nolikuma prasībām)*

1. Prognozējamais preču daudzums ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs vispārīgās vienošanās slēdzējiem. [↑](#footnote-ref-1)
2. Pretendents norāda tās preču cenas, kas pastāv uz norādītām precēm sava piedāvājuma iesniegšanas dienā tā mazumtirdzniecības vietā (nolikuma 6.6.punkts). Pasūtītājam ir tiesības pārbaudīt šis informācijas patiesīgumu 5 darba dienu laikā no piedāvājumu iesniegšanas termiņa beigām. [↑](#footnote-ref-2)
3. apmērs % (procentos), par kādu pretendents samazina to preču cenu, kuru pasūtītājs varētu iegādāties pretendenta mazumtirdzniecības vietā (8.4.punkts) [↑](#footnote-ref-3)
4. Prognozējamais preču daudzums ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs vispārīgās vienošanās slēdzējiem [↑](#footnote-ref-4)
5. Prognozējamais preču daudzums ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs iepirkuma līguma slēdzējiem [↑](#footnote-ref-5)
6. Pretendents norāda tās preču cenas, kas pastāv uz norādītām precēm sava piedāvājuma iesniegšanas dienā tā mazumtirdzniecības vietā (Vispārīgās vienošanās 4.4.punkts) [↑](#footnote-ref-6)
7. atlaides apmērs % (procentos), par kādu izpildītājs samazina to preču cenu, kuru pasūtītājs varētu iegādāties pretendenta mazumtirdzniecības vietā (Vispārīgās vienošanās 4.4.punkts) [↑](#footnote-ref-7)